อยากทราบข้อมูลว่าหากใช้สกินแคร์บนใบหลายหลายตัว จริงไหมคะที่อย่างน้อยแต่ละตัวควรลงห่างกันประมาณ 5 นาที ขอคำแนะนำด้วยนะคะ
สวัสดีค่ะ การใช้สกินแคร์หรือครีมบำรุงผิวบนใบหน้านั้น หลักสำคัญคือเลือกใช้ให้เหมาะกับสภาพผิว หากผิวแพ้ง่่าย ระคายเคืองง่าย ควรใช้ครีมให้น้อยตัวที่สุด และเลือกชนิดที่ไม่มีน้ำหอม ไม่มีสารกันเสีย หากเลือกใช้เป็นผลิตภัณฑ์แบบเวชสำอางค์ที่ขายในร้านขายยาซึ่งจะมีโอกาสทำให้เกิดการแพ้ได้น้อยกว่าการใช้ครีมบำรุงหลายๆตัวร่วมกัน ควรเลือกทาจากตัวที่มีความเบาบางมากที่สุดก่อน หลังทาอาจทิ้งไว้ 3-5 นาที หรือจนกว่าจะรู้สึกว่าเนื้อครีมซึมซาบลงไปหมด ก่อนจะทาครีมอีกตัวทับลงไป หากรู้สึกเกิดการระคายเคือง แสบ แดง ที่ผิว ควรรีบล้างออกทันที และไม่ควรเปลี่ยนครีมบ่อยๆเพื่อลดโอกาสการเกิดการแพ้ค่ะ